126. löggjafarþing 2000–2001.

Þskj. 1195 — 522. mál.

Breytingartillögur

við frv. til l. um breyt. á lagaákvæðum um eftirlit með eigendum virkra eignarhluta í fjár
málafyrirtækjum.

Frá Margréti Frímannsdóttur og Össuri Skarphéðinssyni.

1.	Við 1. gr.

a.	Orðin eða atkvæðisrétti" í 3. málsl. 3. efnismgr. falli brott.

b.	Á eftir 3. efnismgr. komi ný málsgrein sem orðist svo:

Eigendur virkra eignarhluta, sbr. 3. mgr., geta að hámarki farið með 15% at
kvæðisréttar í viðskiptabanka. Atkvæðisrétt vegna hlutdeildar eiganda virks eignar
hlutar sem er umfram 15% getur eigandi ekki nýtt sér á hluthafafundum.

2.	Við 5. gr. Efnismálsgreinin orðist svo:

Um skyldu hluthafa lánastofnana til að afla samþykkis Fjármálaeftirlitsins vegna kaupa eða aukningar á virkum eignarhlutum gilda ákvæði 12. og 13. gr. laga um verð
bréfaviðskipti, nr. 13/1996.

3.	Við bætist ákvæði til bráðabirgða, svohljóðandi:

Ákvæði 4. efnismgr. 1. gr. haggar ekki atkvæðisrétti þeirra hluthafa í viðskiptabönk
um sem fara með meiri atkvæðisrétt en 15% við gildistöku laganna.

Prentað upp.